**ДО**

**ОБЩИНСКИЯ СЪВЕТ**

**НА ОБЩИНА ПЪРВОМАЙ**

**П Р Е Д Л О Ж Е Н И Е**

**От Радослава Ставрева - зам. кмет на Община Първомай**

**Относно: Продажба чрез публичeн търг на недвижим имот - частна общинска собственост, съставляващ УПИ V – 27 от кв.22 по регулационния план на с.Крушево, общ.Първомай, обл.Пловдив.**

ДАМИ и ГОСПОДА ОБЩИНСКИ СЪВЕТНИЦИ,

В изпълнение на годишната програма за управление и разпореждане с имоти общинска собственост на територията на Община Първомай през 2024г., приета с Решение № 34 от 25.01.2024 год. на Общинския съвет на община Първомай и във връзка с постъпило заявление вх.№ 94-00-606/28.02.2024г. от Андон \*\*\*\*\*\* Христев от с.Крушево за закупуване на имот находящ се в с.Крушево, Общинска администрация е предприела необходимите процедури за разпореждане със следния недвижим имот, а именно:

Застроен урегулиран поземлен имот с площ от 980 кв.м., ведно с построената в него едноетажна паянтова сграда със ЗП – 20 кв.м., предназначен за жилищно строителство, съставляващ УПИ V - 27, находящ се в кв.22 по регулационния план на с.Крушево, общ.Първомай, обл.Пловдив. За имота е съставен Акт за ЧОС № 1892/21.10.2019г., вписан в Службата по вписвания Първомай под № 97, том 6 от 23.10.2019г., дв.вх. № 1662.

За описания общински имот е възложена и изготвена пазарна оценка от оценител на недвижими имоти, възлизаща на 11 130 лв. /единадесет хиляди сто и тридесет лева/ без ДДС.

Данъчната оценка на имота, определена съгласно Удостоверение № 6610050006 от 14.05.2024г. на отдел „МДТ” при ОбА Първомай е в размер на 1989,10 лв. /хиляда деветстотин осемдесет и девет лева и десет стотинки/.

Имотът, предмет на настоящото предложение е включен в Годишната програма за управление и разпореждане с имоти – общинска собственост в община Първомай за 2024г., приета с Решение № 34 от 25.01.2024 год. на Общинския съвет на община Първомай.

Предвид гореизложеното, Ви предлагам следното

**Р Е Ш Е Н И Е:**

На основание чл.21, ал.2 във връзка с ал.1, т.8 от Закона за местното самоуправление и местната администрация, чл.35, ал.1 и чл.41, ал.2 от Закона за общинската собственост, във връзка с чл.46, ал.1 и чл.58, ал.1 от Наредбата за реда за придобиване, управление и разпореждане с общинско имущество, Общинския съвет на община Първомай,

**I. Дава съгласие да се извърши продажба чрез публичен търг с тайно наддаване на недвижим имот** – частна общинска собственост, както следва:

**1.1.** Застроен урегулиран поземлен имот с площ от 980 кв.м., ведно с построената в него едноетажна паянтова сграда със ЗП – 20 кв.м., предназначен за жилищно строителство, съставляващ УПИ V - 27, находящ се в кв.22 по регулационния план на с.Крушево, общ.Първомай, обл.Пловдив, одобрен със Заповед № 60/1986г., при граници: от две страни улици,УПИ VI – 26 и УПИ ХІІ - 33.

За имота е съставен Акт за ЧОС № 1892/21.10.2019г., вписан в Службата по вписвания Първомай под № 97, том 6 от 23.10.2019г., дв.вх. № 1662.

**1.2.** Одобрява пазарна оценка в размер на11 130 лв. /единадесет хиляди сто и тридесет лева/ без ДДС за описания в т.1.1 общински имот, изготвена от оценител на недвижими имоти.

**1.3.** Определя начална тръжна цена в размер на **11 130 лв. /единадесет хиляди сто и тридесет лева/ без ДДС.**

**ІІ.** На основание чл.52, ал.5 т.1 от ЗМСМА,30 % от постъпленията от продажбата на имота по т.I да се използват за финансиране на основен и текущ ремонт или изграждане на социалната и техническата инфраструктура на територията на кметство с.Крушево, общ.Първомай.

**IІІ.** Възлага на кмета на Община Първомай да извърши последващите действия по изпълнение на решението.

**Мотиви:** Настоящото решение се приема във връзка с проявен интерес за закупуване на общински недвижим имот и с цел изпълнение бюджета на община Първомай.

**Приложение:** Заявление вх.№ 94-00-606/28.02.2024г., Скица на имота, Акт за ЧОС, Пазарна и данъчна оценка на имота;

**ВНОСИТЕЛ:**

**РАДОСЛАВА СТАВРЕВА**

***Зам. кмет на Община Първомай***

**Изготвил:**

Мариана Янева

*Началник отдел ОСТЗГ*